गोरखाको गण्डकी गाउँपालिका ८, घ्याल्चोक माझटारमा नेपाली कांग्रेस र नेकपा (माओबादी केन्द्र) का कार्यकर्ताबीच एकआपसमा भएको झडप नियन्त्रणमा लिन प्रहरीले दुई राउण्ड हवाइ फायरिङ्ग गरेको छ ।
आज साँझ छ बजेतिर भएको झडपलाई नियन्त्रणमा लिन दुई राउण्ड हवाइ फायरिङ्ग गर्नुपरेको जिल्ला प्रहरी कार्यालय गोरखाका प्रहरी नायब उपरीक्षक बीरेन्द्र थापाले जानकारी दिनुभयो ।
आफूहरुको कोणसभा भइरहेको अवस्थामा कांग्रेस कार्यकर्ता आएपछि झडपको स्थिती पैदा भएको माओबादी केन्द्रका स्थानीय नेता तुलसी रेग्मीले बताउनुभयो ।
माओबादी केन्द्रले बाटो छेकेपछि झडपको स्थिती आएको कांग्रेस नेताहरुको भनाइ छ । घटनास्थलमा प्रनाउ थापाको नेतृत्वमा थप प्रहरी परिचालन गरिएको छ ।
दुर्घटनामा परि सय बढी व्यक्ति घाइते भएको र घाइते मध्ये कयौंको अवस्था चिन्ताजनक रहेको अमेरिकी प्रहरी अधिकारीहरुले बताएका छन् ।
न्यु जर्सी राज्यको होबोकेनको शहरमा भएको दुर्घटनामा तिब्र गतिमा आएको रेल दुर्घटना हुँदा रेल स्टेशनमा अनेर होबोकेन स्टेशन नै भत्काइदिएको छ ।
रेल दुर्घटनाको स्पष्ट कारण खुल्न नसकेपनि अमेरिकी अधिकारीहरुले यो प्राविधिक कारण भएको हुनसक्ने भन्दै यसमा कुनै आतंकवादी संलग्नता नरहेको विश्वास गरेका छन् ।
स्याउको याम सकिन लाग्दा मनाङका कृषकले स्याउ टिप्न थालेका छन् । यस वर्ष जिल्लामा स्याउ उत्पादन १० प्रतिशतले बढ्ने भएको छ ।
अनुकूल मौसम, स्याउ खेतीका लागि बगैँचा विस्तार, मलजल र सिँचाइको व्यवस्थाबाट स्याउ उत्पादनमा वृद्धि हुन गएको कृषि विकास कार्यालयका प्राविधिक सहायक यौवनकुमार सुनुवार बताउनुभयो ।
जिल्लामा गत वर्ष ६६५ मेट्रिक टन स्याउ उत्पादन भएको थियो । उत्पादित स्याउ बिक्रीबाट कृषकले झण्डै एक करोड ८० लाख कमाइ गरेका थिए ।
यस वर्ष जिल्लामा ८२५ मेट्रिक टन स्याउ उत्पादन हुने अनुमान गरिएको छ । जिल्लाको कूल २०५ हेक्टर क्षेत्रफलमा स्याउको उत्पादन हुन सक्ने मानिए पनि कृषकले ८७ हेक्टर जमिनमा स्याउ लगाएका छन् ।